ได้รับความเดือดร้อนของการติดตั้งป้ายจราจรที่ไม่สอดคล้องกับปัญหาด้านการจราจรค่ะ (คำร้องเดิมที่ส่งไป เจ้าหน้าที่ตอบไม่ตรงคำถามค่ะ)

คำถามคือ 1.ที่มาของการติดตั้งป้ายห้ามกลับรถ มีที่มาจากอะไรบ้างคะ นอกเหนือจาก พรบ จราจรทางบก (2535) ม.53 ซึ่งหากมีปัญหาจราจรคับคั่งมากๆ สามารถบรรเทาความเดือดร้อนได้จากใน (3) เพราะในแยกเพชรอุทัย ก็เป็นทางแยกมีสัญญาณจราจรเช่นกัน ก็ยังมีเครื่องหมายให้กลับรถได้ 2. การติดตั้งป้ายจราจร สอดคล้องกับมาตรฐานที่ สนข. (สำนักงานนโยบายและแผนการขนส่งและจราจร) กระทรวงคมนาคม หรือไม่ อย่างไรคะ 3.ปริมาณจราจรในช่วงเวลาเร่งด่วน มีปริมาณเท่าไหร่คะ  4.ปริมาณจราจรในช่วงเวลาเร่งด่วน มากหรือน้อยกว่ามาตรฐาน ในการติดตั้งป้ายห้ามกลับรถ นอกเหนือจาก พรบ จราจรทางบก (1) คะ
5.ในช่วงเย็น ที่บังคับให้รถทุกคันที่จะไปถนนเพชรอุทัย เลี้ยวขวาผ่านหน้ายูนิลิเวอร์ ตอนเย็น (17.00) บริษัทเลิกงาน และได้มี รปภ. มากั้นรถปิดถนน 2 เลน เหลือให้รถวิ่งแค่เลนเดียว ทำให้รถติดมากกกกกกกกกกกกกกกกก รปภ. บริษัทฯ สามารถทำได้ด้วยหรอคะ 

หมายเหตุ การจะเดินทางไปถนนเพชรอุทัย หรือขึ้นทางด่วน เมื่อมาจากถนนอโศกมนตรี ถ้าปฏิบัติให้ถูกต้องตามป้ายห้ามกลับรถ จะต้องวนไปติดไฟแดง รวมแยกพระราม 9 (แยก อสมท. และแยกเพชรอุทัย) ทั้งหมด 3 ไฟแดง แต่ถ้ากลับรถ (ตามสัญญาณไฟเลี้ยวขวา) จะช่วยแชร์ปริมาณจราจรไปบริเวณใต้ทางด่วน 

*** ปัญหาจราจรหนักหนามากในช่วงเวลาเร่งด่วนนะคะ (7.00-9.00 และ 16.30-19.30) ถ้ามีการช่วยบรรเทา แบ่งเบาปริมาณจราจร ให้กระจายตัวไปบ้าง จะช่วยบรรเทาความเดือดร้อนของประชาชนได้ค่ะ

****** หมายเหตุ แจ้งไปกี่ครั้ง จนท ตอบไม่ครบตามคำถามที่ถามไป จนท ไม่มีการตรวจสอบข้อมูลบริเวณหน้างานจริงถึงปัญหาความเดือดร้อน แต่ตอบตามรูปถ่ายและอธิบายความหมายของป้าย ซึ่งในฐานะประชาชนที่ผ่านการสอบใบขับขี่มา ทราบความหมายค่ะ แต่ต้องการทราบที่มาที่ไปและการบรรเทาความเดือดร้อนของประชาชนค่ะ